Lillestrøm Røde Kors hjelpekorps bistod i medisinsk støtte. De sårede fikk førstehjelp på feltsykehuset, hvor dagens FFI ligger, før de ble fordelt videre på flere sykehus. I tillegg ble bårelag brukt for å få skadede forbi Brøterbakken, hvor bombene hadde gjort det umulig for biler å krysse. Sivile vannledninger, samt strøm- og telefonnett, ble også skadet i angrepet.